**HÁZIREND**

2021. szeptember 1-től

Tartalomjegyzék

[1. Általános rendelkezések 3](#_Toc81228980)

[2. A tanulók kötelességei 3](#_Toc81228981)

[3. A tanulók jogai 5](#_Toc81228982)

[4. A kiskorú tanuló törvényes képviselőjének kötelességei 6](#_Toc81228983)

[5. A kiskorú tanuló törvényes képviselője jogai 7](#_Toc81228984)

[6. A mulasztások és a mulasztások igazolására vonatkozó szabályok 7](#_Toc81228985)

[7. Az állami fenntartású szakképző intézmény kivételével – a térítési díj és a tandíj befizetésére, visszafizetésére vonatkozó rendelkezéseket, továbbá a tanuló, illetve a képzésben résztvevő személy által előállított termék, dolog, alkotás vagyoni jogára vonatkozó díjazás szabályai 17](#_Toc81228986)

[8. A tanulók véleménynyilvánításának és rendszeres tájékoztatásának rendje és formái 19](#_Toc81228987)

[9. A tanulók jutalmazása 20](#_Toc81228988)

[10. Fegyelmező intézkedések formái és alkalmazásának elvei 20](#_Toc81228989)

[11. A törvényes képviselő hozzáférésének módja az elektronikus naplóhoz 23](#_Toc81228990)

[12. A tanulók munkarendje, a foglalkozások rendje, a szünetek időtartama, a csengetési rend 24](#_Toc81228991)

[13. Tantárgyválasztással, annak módosításával kapcsolatos eljárások 25](#_Toc81228992)

[14. Az intézmény helyiségei, berendezési tárgyai, eszközei és az intézményhez tartozó területek használatának rendje 26](#_Toc81228993)

[15. Iskolai, vagy iskola által szervezett intézményen kívüli rendezvényeken az elvárt magatartás, iskolai egyenruha használatának rendje 28](#_Toc81228994)

[16. Zárórendelkezések 29](#_Toc81228995)

[1. számú melléklet 30](#_Toc81228996)

[2. számú melléklet 31](#_Toc81228997)

[3. számú melléklet 32](#_Toc81228998)

# 1. Általános rendelkezések

A házirend célja meghatározni a tanulói közösség iskolai életének kereteit.

A házirend személyi hatálya kiterjed:

• az iskola minden nappali, levelező, esti munkarendű tanulójára

• a kiskorú tanulók törvényes képviselőire

• az iskola összes alkalmazottjára

• valamint az intézményben tartózkodó személyre.

A házirend területi hatálya kiterjed:

• az iskola és a gyakorlati munkahely területére

• az iskolai élet különböző helyszínei közötti közlekedésre

• az iskola által szervezett iskolán kívül sorra kerülő rendezvényekre

A házirend betartása és betartatása iskolánk minden tanulójának és dolgozójának, valamint a kiskorú tanulók törvényes képviselőinek joga és kötelessége.

**Jogszabályi háttér**

A 12/2020. (II. 7.) Korm. rendelet a szakképzésről szóló törvény végrehajtásáról 96. § (1) - (13) pontjainak előírása értelmében a szakképző intézmény életével kapcsolatos egyes kérdéseket a Házirend szabályozza.

Továbbá:

* 2019. évi LXXX. törvény a szakképzésről
* 12/2020. Kormányrendelet a szakképzési törvény végrehajtásáról
* 2021. évi LXXXIII. törvény egyes törvényeknek a szakképzéssel és a felnőttképzéssel összefüggő módosításáról
* A munka törvénykönyve

# 2. A tanulók kötelességei

A tanulók kötelessége, hogy

1. részt vegyen a kötelező és a választott foglalkozásokon és szakmai gyakorlatokon,
2. eleget tegyen – rendszeres munkával és fegyelmezett magatartással, képességeinek megfelelően – tanulmányi kötelezettségének,
3. életkorához és fejlettségéhez, továbbá iskolai és kollégiumi elfoglaltságához igazodva, oktató felügyelete, szükség esetén irányítása mellett – a házirendben meghatározottak szerint – közreműködjön saját környezetének és az általa alkalmazott eszközöknek a rendben tartásában, a tanítási órák, kollégiumi foglalkozások, rendezvények előkészítésében, lezárásában,
4. megtartsa az iskolai tanórai és egyéb foglalkozások, a kollégiumi foglalkozások, az iskola és a kollégium helyiségei és az iskolához, kollégiumhoz tartozó területek használati rendjét, a gyakorlati képzés rendjét, a szakképző intézmény, a kollégium szabályzatainak előírásait,
5. óvja saját és társai testi épségét, egészségét, a kiskorú tanuló törvényes képviselője hozzájárulása esetén részt vegyen egészségügyi szűrővizsgálaton, elsajátítsa és alkalmazza az egészségét és biztonságát védő ismereteket, továbbá haladéktalanul jelentse a felügyeletét ellátó oktatónak vagy más alkalmazottnak, ha saját magát, társait, a szakképző intézmény, kollégium alkalmazottait vagy másokat veszélyeztető állapotot, tevékenységet vagy balesetet észlelt,
6. megőrizze, továbbá az előírásoknak megfelelően kezelje a rábízott vagy a szakmai oktatás során használt eszközöket, óvja az szakképző intézmény létesítményeit, felszereléseit,
7. a szakképző intézmény, kollégium vezetői, oktatói, alkalmazottai, tanulótársai emberi méltóságát és jogait tiszteletben tartsa, tiszteletet tanúsítson irántuk, segítse rászoruló tanulótársait,
8. megtartsa az iskolai, kollégiumi SZMSZ-ben, továbbá a házirendben foglaltakat.

A gyermek, a tanuló személyiségét, emberi méltóságát és jogait tiszteletben kell tartani és védelmet kell számára biztosítani fizikai és lelki erőszakkal szemben. A gyermek és a tanuló nem vethető alá testi és lelki fenyítésnek, kínzásnak, kegyetlen, embertelen, megalázó büntetésnek vagy bánásmódnak.

# 3. A tanulók jogai

1. Az iskola minden tanulójának joga, hogy a jogszabályban meghatározottak szerint

a) képességeinek, érdeklődésének, adottságainak megfelelő nevelésben és oktatásban részesüljön, képességeit figyelembe véve továbbtanuljon,

b) a nevelési és a nevelési-oktatási intézményben biztonságban és egészséges környezetben neveljék és oktassák, iskolai tanulmányi rendjét pihenőidő, szabadidő, testmozgás beépítésével, sportolási, étkezési lehetőség biztosításával életkorának és fejlettségének megfelelően alakítsák ki,

c) részére az állami iskola egész szakmai programjában és tevékenységében a nevelés-oktatás során a tájékoztatás nyújtása és az ismeretek közlése tárgyilagosan és többoldalú módon történjék,

d) személyiségi jogait, így különösen személyiségének szabad kibontakoztatásához való jogát, önrendelkezési jogát, cselekvési szabadságát, családi élethez és magánélethez való jogát a nevelési-oktatási intézmény tiszteletben tartsa, e jogának gyakorlása azonban nem korlátozhat másokat ugyanezen jogainak érvényesítésében, továbbá nem veszélyeztetheti a saját és társai, a nevelési-oktatási intézmény alkalmazottai egészségét, testi épségét, valamint a művelődéshez való jog érvényesítéséhez szükséges feltételek megteremtését, fenntartását,

e) állapotának, személyes adottságának megfelelő megkülönböztetett ellátásban – különleges gondozásban, rehabilitációs célú ellátásban – részesüljön, és életkorától függetlenül a pedagógiai szakszolgálat intézményéhez forduljon segítségért,

f) az oktatási jogok biztosához forduljon,

g) a gyermek, tanuló joga, hogy a nevelési-oktatási intézményben, családja anyagi helyzetétől függően, külön jogszabályban meghatározott esetekben kérelmére térítésmentes vagy kedvezményes étkezésben részesüljön, továbbá, hogy részben vagy egészben mentesüljön az e törvényben meghatározott, a gyermekeket, tanulókat terhelő költségek megfizetése alól, vagy engedélyt kapjon a fizetési kötelezettség teljesítésének halasztására vagy a részletekben való fizetésre.

A tanuló joga különösen, hogy

a) kollégiumi ellátásban részesüljön,

b) válasszon a szakmai program keretei között a választható tantárgyak, foglalkozások, továbbá oktatók közül,

c) igénybe vegye az iskolában és kollégiumban rendelkezésre álló eszközöket, az iskola és kollégium létesítményeit és az iskolai, kollégiumi könyvtári szolgáltatást,

d) rendszeres egészségügyi felügyeletben és ellátásban részesüljön,

e) hozzájusson a jogai gyakorlásához szükséges információkhoz, tájékoztassák a jogai gyakorlásához szükséges eljárásokról,

f) részt vegyen a diákkörök munkájában és kezdeményezze azok létrehozását, tagja legyen iskolai, művelődési, művészeti, ismeretterjesztő, sport- és más köröknek,

g) az emberi méltóság tiszteletben tartásával szabadon véleményt nyilvánítson minden kérdésről, a vele kapcsolatban lévő oktató munkájáról, a szakképző intézmény, a kollégium működéséről. Továbbá tájékoztatást kapjon személyét és tanulmányait érintő kérdésekről, valamint e körben javaslatot tegyen, továbbá kérdést intézzen az szakképző intézmény, a kollégium vezetőihez, oktatóihoz, a diákönkormányzathoz, képviseltesse magát a képzési tanácsban és arra legkésőbb a megkereséstől számított tizenöt napon belül – a képzési tanácstól a tizenötödik napot követő ülésen – érdemi választ kapjon

h) képességeinek, érdeklődésének és adottságainak megfelelő képzésben részesüljön vallási vagy világnézeti meggyőződésének, illetve nemzetiségi hovatartozásának megfelelően

i) jogszabályban meghatározottak szerint vendégtanulói jogviszonyt létesítsen,

j) jogai megsértése esetén – jogszabályban meghatározottak szerint – eljárást indítson, továbbá igénybe vegye a nyilvánosságot,

k) személyesen vagy képviselői útján – jogszabályban meghatározottak szerint – részt vegyen az érdekeit érintő döntések meghozatalában,

l) kérje a foglalkozásokon való részvétel alóli felmentését,

m) kérelmére – jogszabályban meghatározott eljárás szerint – független vizsgabizottság előtt adjon számot tudásáról,

n) kérje az átvételét másik nevelési-oktatási intézménybe,

o) választó és választható legyen a diákképviseletbe

p) a diákönkormányzathoz fordulhasson érdekképviseletért, továbbá kérje az őt ért sérelem orvoslását,

q) tanuló jogainak gyakorlása során nem sértheti társai és a közösség jogait.

A tanuló juttatásai és az őt megillető további kedvezmények

1. - a duális képzőhelyen folytatott szakirányú oktatás kivételével - ösztöndíjra,
2. az első szakma megszerzéséhez kapcsolódóan egyszeri pályakezdési juttatásra,
3. rászorultsági helyzete és jó tanulmányi eredménye alapján pályázat útján támogatásra jogosult.
4. kollégiumi felvételét kérheti
5. diákigazolványra jogosult.

A 1144/2021. (III. 29.) Korm. határozata értelmében az intézményben tanuló 1-es típusú diabéteszes diákoknak joga van a betegséggel együtt járó speciális körülményekhez, melyhez az iskolában tanító oktatók közül segítséget nyújt az a személy, aki rendelkezik az előírt továbbképzéssel.

# 4. A kiskorú tanuló törvényes képviselőjének kötelességei

A kiskorú tanuló törvényes képviselőjének kötelessége, hogy

1. gondoskodjon gyermeke vagy a nevelése alatt álló kiskorú értelmi, testi, érzelmi és erkölcsi fejlődéséhez szükséges feltételekről és arról, hogy gyermeke teljesítse kötelességeit, továbbá megadjon ehhez minden tőle elvárható segítséget, együttműködve az intézménnyel, figyelemmel kísérje gyermeke fejlődését, tanulmányi előmenetelét,
2. biztosítsa gyermeke tankötelezettségének teljesítését,
3. tiszteletben tartsa az szakképző intézmény, kollégium vezetői, oktatói, alkalmazottai emberi méltóságát és jogait, tiszteletet tanúsítson irántuk.

A kiskorú tanuló törvényes képviselője gyermeke adottságainak, képességeinek, érdeklődésének megfelelően, saját vallási, világnézeti meggyőződésére, nemzetiségi hovatartozására tekintettel szabadon választhat iskolát, kollégiumot. A gyermek – ha nem cselekvőképtelen – tizennegyedik életévének betöltésétől a kiskorú tanuló törvényes képviselője ezt a jogát gyermekével közösen gyakorolhatja.

A kiskorú tanuló törvényes képviselője kötelessége, hogy gyermekével vagy a nevelése alatt álló kiskorú tanulóval megjelenjen a nevelési tanácsadáson, továbbá biztosítsa gyermekének az iskolapszichológusi, óvodapszichológusi vizsgálaton és a fejlesztő foglalkozásokon való részvételét, ha a tanulóval foglalkozó oktatók kezdeményezésére az oktatói testület erre javaslatot tesz. Ha az e bekezdésben foglalt kötelezettségének a kiskorú tanuló törvényes képviselője nem tesz eleget, a szakképzési államigazgatási szerv kötelezi a kiskorú tanuló törvényes képviselőjét e kötelezettségének betartására.

A kiskorú tanuló törvényes képviselője - gyermeke vagy a nevelése alatt álló kiskorú tanuló gazdasági és társadalmi életben való önálló részvétele esélyeinek elősegítése érdekében - köteles gondoskodni arról, hogy a tankötelezettségét teljesített kiskorú gyermeke vagy a nevelése alatt álló kiskorú tanuló kimaradása esetén tizennyolc éves koráig, de legalább egy részszakma megszerzéséig tanulmányokat folytasson. Ha a kiskorú tanuló törvényes képviselője e kötelezettségének nem tesz eleget, a gyermekére vagy a nevelése alatt álló kiskorú tanulóra tekintettel járó valamennyi támogatás nyújtása a részszakma megszerzéséig szünetel. A foglalkoztató megszüntetheti a kiskorú tanuló foglalkoztatásra irányuló jogviszonyát, ha az a kiskorú tanuló tanulmányai folytatásával nem összeegyeztethető, vagy a foglalkoztatásra irányuló jogviszony fenntartása az e bekezdés szerinti cél megvalósulását kizárja.

# 5. A kiskorú tanuló törvényes képviselője jogai

A kiskorú tanuló törvényes képviselője joga, hogy gyermeke neveléséhez igénybe vegye a pedagógiai szakszolgálat intézményét.

A kiskorú tanuló törvényes képviselője joga különösen, hogy

1. megismerje a szakképző intézmény szakmai programját, házirendjét, tájékoztatást kapjon az abban foglaltakról,
2. gyermeke vagy a nevelése alatt álló kiskorú tanuló fejlődéséről, magaviseletéről, tanulmányi előmeneteléről rendszeresen részletes és érdemi tájékoztatást, neveléséhez tanácsokat, segítséget kapjon,
3. kezdeményezze képzési tanács létrehozását és annak munkájában, továbbá a szülői képviselők megválasztásában, mint választó és mint megválasztható személy részt vegyen,
4. írásbeli javaslatát a nevelési-oktatási intézmény vezetője, az oktatói testület, a képzési tanács, illetve az oktató megvizsgálja és arra a megkereséstől számított tizenöt napon belül a képzési tanács esetében legkésőbb az írásbeli javaslat benyújtását követő első ülésen érdemi választ kapjon,
5. a nevelési-oktatási intézmény vezetője vagy a pedagógus hozzájárulásával részt vegyen a foglalkozásokon,
6. személyesen vagy képviselő útján – jogszabályban meghatározottak szerint – részt vegyen az érdekeit érintő döntések meghozatalában, véleményét szabadon kifejezze,
7. az oktatási jogok biztosához forduljon.

Nagykorú és cselekvőképes tanuló esetén a fenti jogok gyakorlása, illetve kötelezettségek teljesítése a nagykorú és cselekvőképes tanulót - a képzési tanácsba történő delegálás kivételével - illeti meg vagy terheli. Ha a nagykorú és cselekvőképes tanuló önálló jövedelemmel nem rendelkezik és kiskorú tanuló törvényes képviselőjével közös háztartásban él, a tanulói jogviszony, illetve a felnőttképzési jogviszony megszűnésével, a tanulmányi kötelezettség teljesítésével és a fizetési kötelezettséggel járó döntésekről a nagykorú tanuló kiskorú tanuló törvényes képviselőjét is értesíteni kell.

# 6. A mulasztások és a mulasztások igazolására vonatkozó szabályok

1. A kötelező iskolai foglalkozásokról történő távolmaradását, hiányzását, késését igazolnia kell a tanulónak.
2. A hiányzást, ha az előre várható, előre, ha váratlanul következett be, a hiányzás első napján a kiskorú tanuló törvényes képviselőjenek be kell jelentenie az osztályfőnöknek vagy az iskola titkárságán.
3. A mulasztásokat igazoltnak kell tekinteni, ha a gyermek, a tanuló - gyermek, kiskorú tanuló esetén a kiskorú tanuló törvényes képviselője által:
   * előzetesen engedélyt kapott az igazgatótól vagy az osztályfőnöktől a távolmaradásra
   * beteg volt, igazolja orvossal vagy a kiskorú tanuló törvényes képviselőjével
   * hatósági intézkedés, állampolgári kötelezettségeinek teljesítése vagy egyéb alapos indok miatt nem tudott a kötelező foglalkozásokon részt venni és azt utólag igazolja
4. A középfokú iskola 10-12. évfolyamos tanulója - tanítási évenként legfeljebb két alkalommal - pályaválasztási célú rendezvényen vesz részt vagy pályaválasztási céllal marad távol, feltéve, ha a részvételt a szervező intézmény által kiállított igazolással igazolja.
5. Az elméleti oktatásról és gyakorlatról való mulasztást orvosi igazolással, kiskorú tanuló törvényes képviselőjének igazolásával vagy hatósági igazolással a hiányzást követő első napon, de legkésőbb a következő osztályfőnöki órán az osztályfőnöknél igazolni kell.
6. A tanulót a szakképzési munkaszerződés alapján a betegsége idejére a Munka Törvénykönyve alapján tíz nap betegszabadság illeti meg. A tanuló a betegszabadságot meghaladó betegsége idejére – a társadalombiztosítási jogszabályok szerint –táppénzre jogosult. A betegszabadságra egyebekben a Munka Törvénykönyve szabályait kell alkalmazni.
7. A szakképzési munkaszerződéssel rendelkező tanuló a gyakorlati képzésről történő mulasztását csak táppénzes papírral igazolhatja.
8. A késések idejét össze kell adni és amennyiben ez az idő eléri a negyvenöt percet, a késés egy igazolt vagy igazolatlan órának minősül. A késés igazolására is a mulasztás igazolására meghatározott eljárást kell alkalmazni.
9. A kiskorú tanuló törvényes képviselője egy tanévben legfeljebb három alkalommal, összesen három nap mulasztást igazolhat. Rendkívüli esetben a kiskorú tanuló törvényes képviselője írásbeli kérésére az osztályfőnök is engedélyezhet 2 alkalommal 1-1 napot. Ennél hosszabb időre történő távolmaradásra a kiskorú tanuló törvényes képviselője írásbeli kérése alapján az iskola igazgatója adhat engedélyt. Halaszthatatlan családi ok miatt a kiskorú tanuló törvényes képviselője vagy iskolai rendezvény esetén az igazgató előzetes kérésére a munkáltató a gyakorlati képzésről igazolt távollétet engedélyezhet.
10. Az igazolásokat a kiskorú tanuló törvényes képviselőjével vagy gondviselővel az iskolai bemutatás előtt alá kell íratni, kivétel a felnőttképzés nappali munkarendű, nagykorú tanulói esetében.
11. a tanuló távolmaradását nem igazolják, a mulasztás igazolatlan.
12. Az iskola értesítési kötelezettsége a 20/2012. (VIII. 31.) EMMI rendelet 51.§ alapján:
    * Az iskola köteles a kiskorú tanuló törvényes képviselőjét értesíteni a tanköteles tanuló első alkalommal történő igazolatlan mulasztásakor, továbbá abban az esetben is, ha a nem tanköteles kiskorú tanuló igazolatlan mulasztása a tíz órát eléri. Az értesítésben fel kell hívni a kiskorú tanuló törvényes képviselője figyelmét az igazolatlan mulasztás következményeire.
    * Ha az iskola értesítése eredménytelen maradt, és a tanuló ismételten igazolatlanul mulaszt, az iskola értesíti a gyermekjóléti szolgálatot és második alkalommal a tanuló kiskorú tanuló törvényes képviselőjét.
    * Ha a tanuló igazolatlan mulasztása egy tanítási évben eléri a tíz tanítási órát vagy egyéb foglalkozást, az iskola igazgatója - a gyermekvédelmi és gyámügyi feladat- és hatáskörök ellátásáról, valamint a gyámhatóság szervezetéről és illetékességéről szóló 331/2006. (XII. 23.) Korm. rendeletben foglaltakkal összhangban - értesíti a tanuló tényleges tartózkodási helye szerint illetékes család- és gyermekjóléti központot, a gyermekvédelmi szakellátásban nevelkedő tanuló esetén a területi gyermekvédelmi szakszolgálatot, tanköteles tanuló esetén - gyermekvédelmi szakellátásban nevelkedő tanuló kivételével - a gyermekjóléti szolgálatot.
    * Ha a tanköteles tanuló igazolatlan mulasztása egy tanítási évben eléri a harminc tanítási órát és egyéb foglalkozást, az iskola a mulasztásról tájékoztatja az általános szabálysértési hatóságot - a gyermekvédelmi szakellátásban nevelkedő tanuló kivételével -, valamint ismételten tájékoztatja a gyermekjóléti szolgálatot, amely közreműködik a tanuló kiskorú tanuló törvényes képviselőjének az értesítésében, továbbá gyermekvédelmi szakellátásban nevelkedő tanuló esetén a területi gyermekvédelmi szakszolgálatot.
    * Ha a tanköteles tanuló igazolatlan mulasztása egy tanítási évben eléri az ötven tanítási órát és egyéb foglalkozást, az iskola igazgatója haladéktalanul értesíti a tanuló tényleges tartózkodási helye szerint illetékes gyámhatóságot. A család- és gyermekjóléti központot, családból kiemelt gyermek esetén a gyermekvédelmi szakszolgálatot.
    * Ha a nagykorú tanuló önálló jövedelemmel nem rendelkezik és a kiskorú tanuló törvényes képviselőjével közös háztartásban él, a tanulói jogviszony megszűnésével, a tanuló tanulmányi kötelezettségének teljesítésével és a fizetési kötelezettséggel járó iskolai döntésekről a kiskorú tanuló törvényes képviselőjét is értesíteni kell.
13. A tanuló részvételét és mulasztását a gyakorlati képzést folytató szervezet is nyilvántart-ja, és azt a tanuló foglalkozási naplójába bejegyzi. A tanuló tanulói jogviszonya szerinti szakképző intézmény házirendjében a mulasztás nyilvántartására és a mulasztás igazolására vonatkozó szabályokat a gyakorlati képzést folytató szervezet is alkalmazza.
    1. Ha a tanulónak a szorgalmi időszakban teljesítendő gyakorlati képzésről való igazolt és igazolatlan mulasztása egy tanévben meghaladja az adott tanévre vonatkozó összes gyakorlati képzési idő (óraszám) húsz százalékát, a tanuló tanulmányait csak az évfolyam megismétlésével folytathatja.
    2. Ha a gyakorlati képzést tanulószerződés keretében gyakorlati képzést folytató szervezet végzi, az évfolyam megismétléséhez a gyakorlati képzést folytató szervezet hozzájárulása is szükséges.
    3. Ha a tanuló szorgalmi időszakon kívüli összefüggő szakmai gyakorlati képzésről való igazolt és igazolatlan mulasztása meghaladja az összefüggő szakmai gyakorlati képzési idő (óraszám) húsz százalékát, a tanuló az évfolyam követelményeit nem teljesítette (magasabb évfolyamra nem léphet). Az igazolatlan mulasztás nem haladhatja meg az összefüggő szakmai gyakorlati képzési idő (óraszám) öt százalékát. Az igazolatlan mulasztást a tanuló pótolni köteles.
    4. Ha a tanuló mulasztása a p) pontban meghatározott mértéket eléri, de igazolatlan mulasztása nincs és szorgalma, elért teljesítménye alapján a mulasztását a következő tanév megkezdéséig pótolja és az előírt gyakorlati követelményeket teljesíteni tudja, mentesíthető az évfolyam megismétlésének kötelezettsége alól. Az évfolyam megismétlése alóli mentesítés kérdésében a szakképző iskola oktatói testülete a szakképző intézmény részét képező szakmai programban meghatározottak szerint dönt, gyakorlati képzést folytató szervezetnél folyó gyakorlati képzés esetén a gyakorlati képzést folytató szervezet javaslatára.
14. A tanköteles tanuló kivételével megszűnik a tanulói jogviszonya annak, aki egy tanítási éven belül igazolatlanul harminc tanítási óránál többet mulaszt, feltéve hogy az iskola a tanulót, kiskorú tanuló esetén a kiskorú tanuló törvényes képviselőjét legalább két alkalommal, írásban figyelmeztette az igazolatlan mulasztás következményeire.
15. Az elméleti tanórákról való igazolatlan mulasztások fegyelmi következményei:

 1-2 óra igazolatlan hiányzás osztályfőnöki figyelmeztetés

 3-5 óra igazolatlan hiányzás osztályfőnöki intés

 6-9 óra igazolatlan hiányzás osztályfőnöki megrovás

 10-14 óra igazolatlan hiányzás igazgatói figyelmeztetés

 15-18 óra igazolatlan hiányzás igazgatói intés

 19 óra igazolatlan hiányzástól igazgatói megrovás

A szakképző iskolai gyakorlati foglalkozásokról való igazolatlan mulasztások fegyelmi következményei:

|  |  |
| --- | --- |
| 1-2 óra igazolatlan hiányzás, vagy az 1. alkalom, amely nem haladja meg az egy tanítási napot | osztályfőnöki figyelmeztetés |
| 3-5 óra igazolatlan hiányzás, vagy a 2. alkalom, amely nem haladja meg a két tanítási napot | osztályfőnöki intés |
| Ha a tanuló ismételten igazolatlanul hiányzik, a 3. alkalom után az igazolatlan óra számai alapján kapja a soron következő fegyelmi büntetést. | |
| 6-9 óra igazolatlan hiányzás | osztályfőnöki megrovás |
| 10-14 óra igazolatlan hiányzás | igazgatói figyelmeztetés |
| 15-18 óra igazolatlan hiányzás | igazgatói intés |
| 19-21 óra igazolatlan hiányzás | igazgatói megrovás |

1. Az igazolatlan órák száma halmozódik.
2. A tanuló többször kaphatja ugyanazt a fegyelmező intézkedést, ha a hiányzások száma ezt lehetővé teszi.

Az igazolatlan mulasztásokért kapott fegyelmező büntetéseket külön kezeljük a más jellegű fegyelmi büntetésektől.

1. A fegyelmező intézkedéseket és a fegyelmi büntetéseket a tanuló ellenőrző könyvébe és az e-naplóba is be kell jegyezni.

**DUÁLIS KÉPZÉS**

**A tanuló részvétele a gyakorlati foglalkozásokon kötelező.**

A duális képzés olyan középfokú szakképzési forma, amely során az intézményben,  
illetve a munkaerő-piaci szereplőknél, vállalatoknál, cégeknél folyó szakmai oktatás  
párhuzamosan, egymást kiegészítve történik. Duális képzésben a szakirányú  
oktatást biztosító vállalatnál a tanuló gyakorlatot szerez, megismeri a vállalati  
kultúrát, versenyképes tudással és gyakorlattal lép a munkaerőpiacra a  
tanulmányai befejezése után.

Mulasztását köteles igazolni.

A tanuló részvételét és mulasztását a duális képzőhely is nyilvántartja, és azt a tanuló foglalkozási naplójába bejegyzi.

A gyakorlati képzést folytató duális képzőhely köteles értesíteni a tanuló tanulói/felnőttképzési jogviszonya szerinti szakképző intézményt a tanuló gyakorlati képzésről való első alkalommal történt igazolatlan mulasztásakor.

Ha a tanuló gyakorlati képzésen való igazolatlan mulasztása egy tanítási évben eléri a tíz órát, a harminc órát, az ötven órát, a gyakorlati képzést folytató szervezet a mulasztásról minden esetben újabb értesítést küld a szakképző intézménynek.

A tanuló mulasztását a duális képzőhely az iskola által megadott e-mail címen heti rendszerességgel jelzi.

A gazdálkodó szervezet foglalkozási naplót vezet, melybe a tanuló részvételét és mulasztását bejegyzi, vezeti a szakmai tevékenységeket tantárgyanként, az ezekre fordított időt, valamint értékeli a tanuló tevékenységét. Az érdemjegyeket havi szinten megküldi a szakképző intézmény szakmai igazgatóhelyettesének, aki erről értesítést küld az érintett osztályfőnököknek az érdemjegyek e-naplóba történő rögzítése céljából.

**SZAKKÉPZÉSI MUNKASZERZŐDÉS**

A szakképzési munkaszerződés megkötésével a tanuló, illetve a képzésben részt vevő személy és a duális képzőhely között munkaviszony jön létre. 2020. szeptember 1-jétől a tanulmányaikat – 2020. május 31-ét követően létesített tanulói jogviszonyban – megkezdő tanulók már az új képzési rendszer szerinti oktatásban vesznek részt. Az ágazati alapoktatást követően, a sikeres ágazati alapvizsga után **a tanulók szakirányú oktatása elsősorban – kamarai támogató tevékenység alapján – duális képzőhelyen** folyhat.

Szakképzési munkaszerződés a szakirányú oktatás kezdő napjával kezdődő hatállyal a szakirányú oktatás egészére kiterjedő **határozott időtartamra** köthető.

**Azok a tanulók, akik 9. évfolyamon 2020. szeptember 1-jén kezdik meg tanulmányaikat, először ágazati alapoktatásban vesznek részt, velük szakképzési munkaszerződés még nem köthető.**

Erre első alkalommal szakképző iskolában tanulók esetén a 2021/2022-es tanévben, technikumban tanulók esetében a 2022/2023-as tanévtől lesz lehetőség. Azok az érettségivel rendelkező tanulók, akik kizárólag szakmai vizsgára történő felkészítésben vesznek részt a képzésben a 2020/2021 tanév második félévétől (2021. február) már köthetnek szakképzési munkaszerződést.

A tanuló egyidejűleg csak egy szakképzési munkaszerződéssel rendelkezhet, ahogy tanulószerződéssel is csak eggyel rendelkezhet.

A szakképzési munkaszerződést, annak módosítását és felmondását írásba kell foglalni. A szakképzési munkaszerződés tartalmát a felek közös megegyezéssel módosíthatják.

A **szakképzési munkaszerződés megkötésére** – eltérő rendelkezések hiányában – **a Munka** **Törvénykönyvének a munkaszerződésre vonatkozó rendelkezéseit kell alkalmazni**, amely alapján a

* *munkáltató* alatt a duális képzőhelyet,
* *munkavállaló* alatt a tanulót, illetve a képzésben résztvevő személyt

kell érteni.

A szakképzési munkaszerződés alanya munkavállalóként a tizenötödik életévét betöltött tanuló is lehet.

A szakképzési munkaszerződés megkötésével

* a tanuló

- elfogadja a szakirányú oktatásban való részvétel feltételeit és

- kötelezettséget vállal a duális képzőhely irányítása szerint a szakirányú oktatásban való részvételre,

* a duális képzőhely

vállalja a tanuló szakirányú oktatáson való foglalkoztatását és oktatását, továbbá

- kötelezettséget vállal a törvényben meghatározott juttatások nyújtására.

Duális képzőhelyen, szakirányú oktatásban, szakképzési munkaszerződéssel való részvétel esetén – eltérő rendelkezések hiányában – a tanuló oktatására a megfelelő végzettséggel és gyakorlattal rendelkező, kijelölt személy gyakorolja az oktatói jogokat és teljesíti a kötelezettségeket.

A szakképzési munkaszerződés alapján foglalkoztatott tanuló, illetve képzésben részt vevő személy esetében a Munka Törvénykönyve

* munkavállaló vétkes kötelezettségszegésének jogkövetkezményeiről,
* munkaviszony egyes típusaira vonatkozó különös szabályairól (a határozott idejű munkaviszony kivételével)
* munkaerő-kölcsönzés különös szabályairól,
* munkaviszonyhoz kapcsolódó egyes megállapodásokról (például tanulmányi szerződés)

szóló rendelkezései nem alkalmazhatók.

**A szakképzési munkaszerződés továbbá tartalmazza**

* **a duális képzőhely arra vonatkozó kötelezettségvállalását**, hogy a tanuló számára – egészségvédelmi és munkavédelmi szempontból biztonságos munkahelyen – szakirányú oktatásról gondoskodik.
* **a tanuló arra vonatkozó kötelezettségvállalását**, hogy

- a duális képzőhely képzési rendjét megtartja, a képzésre vonatkozó utasításait végrehajtja,

- a szakmai ismereteket a képességeinek megfelelően elsajátítja,

- a biztonsági, egészségügyi és munkavédelmi előírásokat megtartja,

- nem tanúsít olyan magatartást, amellyel a duális képzőhelynek jogos gazdasági vagy egyéb érdekeit veszélyeztetné.

A duális képzőhely **a szakképzési munkaszerződés aláírásával egyidejűleg írásban tájékoztatja** a tanulót, illetve a képzésben részt vevő személyt

* a munkabér és az egyéb juttatás kifizetésének időpontjáról, az azt terhelő fizetési kötelezettségek levonásáról,
* a tanuló számára nyújtható egyéb juttatásokról és kedvezményekről, azok mértékéről és nyújtásának feltételeiről,
* a szakirányú oktatásáért felelős személy családi és utónevéről és elérhetőségéről,
* a duális képzőhely által igénybe vett közreműködő megnevezéséről, székhelyén vagy telephelyén lévő szakirányú oktatási helyszínéről vagy helyszíneiről, képviselőjének családi és utónevéről, a tanuló duális képzőhely által igénybe vett közreműködőhöz történő kirendelésének időtartamáról.

A duális képzőhely feltölti a regisztrációs és tanulmányi rendszerbe a szakképzési munkaszerződést.

**Jogok és kötelezettségek a szakképzési munkaszerződéssel**

**Munka- és pihenőidő, a munkaközi szünet, mentesülés a munkavégzési kötelezettség alól**

A tanuló teljes napi munkaideje nem haladhatja meg a napi 8 órát, fiatal munkavállaló esetében a napi 7 órát. A napi szakirányú oktatási időt arányosan csökkenteni kell, ha a szakirányú oktatás rendszeresen olyan helyszínen történik, ahol a duális képzőhellyel munkaviszonyban álló munkavállalókat olyan munkarendben foglalkoztatják, amely nyolcórásnál rövidebb műszakbeosztást ír elő.

A munkáltató a munkavállaló által teljesítendő munkaidőt munkaidő-keretben is meghatározhatja. A **tanuló számára legfeljebb kéthetes munkaidőkeretet** lehet elrendelni. A munkaidőkeretben teljesítendő munkaidőt a munkaidőkeret tartama, a napi munkaidő és az általános munkarend alapul vételével kell megállapítani. A munkaidőkeret kezdő és befejező

időpontját írásban meg kell határozni és közzé kell tenni.

A tanuló számára **rendkívüli munkaidő nem** rendelhető el.

Ha **napi szakirányú oktatás idő** tartama a négy és fél órát, illetve hat órát meghaladja, munkaközi szünetet kell biztosítani, amelyet a munkavégzés megszakításával kell kiadni.

A tanulót, illetve a képzésben részt vevő személyt a tizennyolcadik életévének betöltése évének utolsó napjáig évente negyvenöt munkanap, ezt követően évente harminc munkanap **szabadság** illeti meg. A szabadság kiadásánál figyelemmel kell lenni az őszi, téli, tavaszi és nyári szünet rendjére. Ez változás a tanulószerződéses foglalkoztatáshoz képest, ugyanis ott pihenőidőt kellett biztosítani a tanulónak, amely nem munkanapokban került meghatározásra. A szakképzési munkaszerződés esetén a szabadság kiadásnak feltételei jobban hasonlítanak a munkajogi szabadság kiadásához.

A nyári szünetben legalább tizenöt munkanap szabadságot a tanuló kérésének megfelelő időpontban egybefüggően kell kiadni.

A tanulót, illetve a képzésben részt vevő személyt a szabadság tartamára **távolléti díj** illeti meg. A távolléti díjat az esedékessége időpontjában érvényes munkabér figyelembevételével kell megállapítani.

A tanuló mentesül rendelkezésre állási és munkavégzési kötelezettségének teljesítése alól a közismereti oktatás időtartamára.

A duális képzőhely **érettségi vizsgatárgyanként** – az érettségi vizsga napját is beszámítva – négy munkanapra köteles a tanulót, illetve a képzésben részt vevő személyt mentesíteni a munkavégzési kötelezettsége alól.

A tanulót, illetve a képzésben részt vevő személyt a szakmai vizsga előtt a **szakmai vizsgára való felkészülés céljából** egy alkalommal legalább tizenöt munkanap egybefüggő felkészülési idő illeti meg, amelyet a szakképző intézményben kell eltölteni.

Fontos, hogy ezekre a mentességekre munkanapokban jogosult a tanuló.

**A tanulóra, illetve a képzésben részt vevő személyre vonatkozó munkajogi szabályok**

A munkáltató a tanuló számára a betegség miatti keresőképtelenség tartamára – a munkajogi és társadalombiztosítási szabályok értelmében – **naptári évenként tizenöt munkanap betegszabadságot** ad ki.

**A tanulóra, illetve a képzésben részt vevő személyre vonatkozó munkajogi szabályok**

A munkáltató a tanuló számára a betegség miatti keresőképtelenség tartamára – a munkajogi és társadalombiztosítási szabályok értelmében – **naptári évenként tizenöt munkanap betegszabadságot** ad ki. Nem jár betegszabadság a társadalombiztosítási szabályok szerinti üzemi baleset és foglalkozási betegség miatti keresőképtelenség, valamint a veszélyeztetett várandósság miatti keresőképtelenség tartamára. Ebben az esetben a tanuló táppénzre jogosult.

Évközben kezdődő munkaviszony esetén a munkavállaló a betegszabadság arányos részére jogosult.

A **betegszabadságot a munkaidő-beosztás szerinti munkanapokra kell kiadni**. A betegszabadság tekintetében a fél napot elérő töredéknap egész munkanapnak számít.

A tanuló betegszabadságot meghaladó idejére a társadalombiztosítási jogszabályok szerint táppénzre jogosult.

**A tanuló kártérítési felelőssége**

Ha a tanuló a duális képzőnek jogellenesen kárt okoz, a Ptk. szerint köteles azt megtéríteni.

A kártérítés mértéke azonban nem haladhatja meg a – károkozás napján érvényes – kötelező legkisebb munkabér

* egyhavi összegének ötven százalékát gondatlan károkozás esetén,
* öthavi összegét szándékos károkozás esetén.

A tanuló részére **a duális képzőhelynek felelősségbiztosítással** kell rendelkeznie. A felelősségbiztosítás a tanuló által okozott, de a tanuló által meg nem térített károk fedezetére szolgál.

**A duális képzőhely kártérítési felelőssége**

A duális képzőhely a tanulónak okozott kárért vétkességére tekintet nélkül, teljes mértékben felel. Ez alól kivételt képez, ha a duális képző olyan felelősségbiztosítással rendelkezik a tanuló javára, amely kiterjed a tanulóbalesetre és a tanuló által okozott kárra.

**A kártérítésre a Ptk.-t kell alkalmazni** azzal, hogy a duális képzőhely felelőssége alól csak akkor mentesül, ha bizonyítja, hogy a kárt a működési körén kívül eső elháríthatatlan ok idézte elő. Nem kell megtéríteni a kárt, ha azt a károsult elháríthatatlan magatartása okozta.

A duális képzőhelyen

* olyan környezetet kell teremteni, amely alkalmas a balesetbiztonsággal kapcsolatos szokások, magatartási formák kialakítására,
* a foglalkozások során a duális képzőhely sajátosságaira figyelemmel ki kell alakítani a tanulókban a biztonságos képzőhelyi környezet megteremtésének készségét,
* át kell adni a balesetmegelőzési ismereteket a főbb közúti közlekedési balesetek, a mérgezés, fulladás veszélyei, az égés, az áramütés, valamint az esés témakörében,
* fejleszteni kell a tanuló biztonságra törekvő viselkedését.

A duális képzőhely kivizsgálja és nyilvántartja **a szakirányú oktatás során, tanulókat ért baleseteket** és teljesíti az előírt bejelentési kötelezettséget.

A nyolc napon túl gyógyuló sérüléssel járó tanulóbalesetet haladéktalanul ki kell vizsgálni. Ennek során fel kell tárni a kiváltó és a közreható személyi, tárgyi és szervezési okokat.

tanulóbalesetről jegyzőkönyvet kell felvenni. Ha a tanuló állapota vagy a tanulóbaleset jellege miatt a vizsgálatot ésszerű időn belül nem lehet befejezni, azt a jegyzőkönyvben meg kell indokolni.

A súlyos baleset kivizsgálásába legalább középfokú munkavédelmi szakképesítéssel rendelkező személyt kell bevonni.

Minden tanulóbalesetet követően meg kell tenni a szükséges intézkedést a hasonló esetek megelőzésére.

**A szakképzési munkaszerződés megszűnik**

* a tanulói jogviszony, illetve a felnőttképzési jogviszony megszűnésétől számított harmincadik napon, ha a tanuló tanulmányait más szakképző intézményben nem folytatja,
* a szakmai vizsga sikeres letétele **hónapjának utolsó naptári napján**\*
* a duális képzőhely jogutód nélküli megszűnése napján,
* a szakirányú oktatásban való részvételtől eltiltó határozat véglegessé válásának napján, azonnali végrehajtás elrendelése esetén a határozat közlésének napján,
* a tanuló halála napján.

\*az új jogszabályi környezet a sikeres szakmai vizsga hónapjának utolsó naptári napjához igazítja a szakképzési munkaszerződés megszűnését, amely nem összetévesztendő – az Szt.-ben alkalmazott – a sikeres szakmai vizsga utolsó napjával.

A tanulói, illetve a felnőttképzési jogviszony megszűnéséről a szakképző intézmény haladéktalanul értesíti a tanulói, illetve a felnőttképzési jogviszony megszűnésének napjáról a duális képzőhelyet.

**A szakképzési munkaszerződés megszüntetése**

A szakképzési munkaszerződés megszüntethető

* közös megegyezéssel a közös megegyezésben megjelölt nappal,
* felmondással a felmondás közlésétől számított tizenötödik nappal,
* azonnali hatályú felmondással az azonnali hatályú felmondás közlésének napjával.

A szakképzési munkaszerződést **azonnali hatályú felmondással** bármelyik fél megszüntetheti, ha a másik fél

* a szakképzési munkaszerződésben vállalt lényeges kötelezettségét szándékosan vagy súlyos gondatlansággal jelentős mértékben megszegi vagy
* egyébként olyan magatartást tanúsít, amely a szakképzési munkaszerződés fenntartását lehetetlenné teszi, és emiatt lehetetlenné válik vagy jelentős akadályba ütközik a tanuló szakmai
* vizsgára történő felkészülése vagy a szakirányú oktatás további biztosítása a tanuló részére.

A tanuló a szakképzési munkaszerződést jogszabálysértésre hivatkozva a jogszabálysértés pontos megjelölésével azonnali hatályú felmondással felmondhatja.

A duális képzőhely azonnali hatályú felmondással abban az esetben is megszüntetheti a szakképzési munkaszerződést, ha a szakképző intézmény a tanulót, illetve a képzésben részt vevő személyt elégtelen tanulmányi eredmény miatt a szakirányú oktatás időtartama alatt másodszor kötelezte évfolyamismétlésre.

A duális képzőhely **a felmondást és az azonnali hatályú felmondást indokolni köteles.** Az indokolásból a felmondás okának világosan ki kell tűnnie. Vita esetén a felmondás és az azonnali hatályú felmondás indokának valódiságát és okszerűségét a duális képzőhelynek kell bizonyítania.

A felek a felmondással és az azonnali hatályú felmondással szemben a felmondás közlésétől

számított tizenöt napon belül bírósághoz fordulhatnak. A keresetnek a felmondás és az azonnali hatályú felmondás végrehajtására nincs halasztó hatálya.

A munkaviszony **jogellenes megszüntetésének** jogkövetkezményére az Mt. erre vonatkozó rendelkezéseit kell alkalmazni azzal, hogy nincs helye a munkaviszony helyreállításának.

A duális képzőhely a szakképzési munkaszerződés megszűnésével, illetve megszüntetésével egyidejűleg e tényről értesíti a szakképző intézményt.

A duális képzőhely a szakképzési munkaszerződés megszűnésekor, illetve megszüntetésekor a tanuló részére – a munkaviszonyra vonatkozó szabályban és egyéb jogszabályokban előírt igazolások mellett – igazolást állít ki a szakirányú oktatásban eltöltött időről és a megszerzett szakmai ismeretekről.

**Szakirányú oktatás kötelező, teljesítést igazoló dokumentumai**

**A foglalkozási napló**

A szakirányú oktatást folytató szervezet a tanuló szakirányú oktatása során megvalósuló szakmai gyakorlat tartalmáról köteles – **a regisztrációs** **és tanulmányi rendszerben** – foglalkozási naplót vezetni. A gazdálkodó szervezet és a tanuló gyakorlati képzésben történő együttműködésének dokumentálása (tanulók nyilvántartása, mulasztások vezetése, tanulói előmenetel, szakirányú oktatás szakmai felépítésének nyomon követése) a foglalkozási naplóban történik.

A foglalkoztatási napló tanügyi dokumentum, amelynek pontos vezetése kötelező és kiemelt jelentőségű.

A foglalkozási napló vezetésében újdonság, hogy **az új képzési rendszerben elektronikusan, a KRÉTÁ-ban kell vezetni.**

A foglalkozási naplónak tartalmaznia kell:

* a szakmai tevékenységeket,
* változó képzőhely esetén, annak helyszínét,
* a szakmai tevékenységre fordított időt,
* a tanuló

- értékelését,

- részvételét és mulasztását a szakirányú oktatásban.

# 7. Az állami fenntartású szakképző intézmény kivételével – a térítési díj és a tandíj befizetésére, visszafizetésére vonatkozó rendelkezéseket, továbbá a tanuló, illetve a képzésben résztvevő személy által előállított termék, dolog, alkotás vagyoni jogára vonatkozó díjazás szabályai

**A szakképzés ingyenessége:**

Az állam az első kettő szakma megszerzését - ideértve az ahhoz kapcsolódó előkészítő évfolyamban, illetve a műhelyiskolában való részvételt is - az első szakmai vizsga befejezéséig, a második szakma esetén legfeljebb három tanéven keresztül, a szakmai képzéshez kapcsolódó első szakképesítés megszerzését az első képesítő vizsga letételéig és, a technikumban tanulói jogviszony, illetve felnőttképzési jogviszony keretében az érettségi bizonyítvány megszerzését az általa, illetve az együttműködési megállapodással rendelkező fenntartó által fenntartott szakképző intézményben ingyenesen biztosítja.

A szakképzésben való ingyenes részvétel szempontjából nem számít önálló szakma megszerzésének a munkakör magasabb színvonalon történő ellátása céljából a meglévő részszakmát magában foglaló szakmára történő felkészítés és szakmai vizsga letétele.

Attól a tanulótól, illetve képzésben részt vevő személytől, aki a szakképzésben ingyenesen vesz részt, a Kormány rendeletében meghatározott esetben szedhető térítési díj, illetve tandíj. A szakképzés megszervezése, végzése és feltételeinek biztosítása ezt meghaladóan nem tehető pénzbeli, anyagi, természetbeni hozzájárulástól vagy költségtérítéstől függővé, ha a tanuló, illetve a képzésben részt vevő személy a szakképzésben ingyenesen vesz részt.

A szakképzés kiemelt feladata a sajátos nevelési igényű vagy fogyatékkal élő személy, valamint a beilleszkedési, tanulási, magatartási nehézséggel küzdő tanuló speciális igényeinek figyelembevétele és egyéni képességeihez igazodó, legeredményesebb fejlődésének elősegítése a minél teljesebb társadalmi beilleszkedés lehetőségeinek megteremtése érdekében.

**Térítési díj, tandíj fizetés szabályai**

A szakképzésről szóló 2019. év LXXX. törvény illetve a Bajai Szakképzési Centrum Térítési és tandíjszámítási szabályzata határozza meg.

A fenntartó határozza meg a kérhető térítési díj és tandíj megállapításának szabályait, a szociális alapon adható kedvezmények feltételeit.

A szakképző intézmény a szakképzési törvényben meghatározott esetben szedhet térítési díjat, illetve tandíjat. A szakképzés megszervezése, végzése és feltételeinek biztosítása ezt meghaladóan nem tehető pénzbeli, anyagi, természetbeni hozzájárulástól vagy költségtérítéstől függővé, ha a tanuló, illetve a képzésben részt vevő személy a szakképzésben ingyenes részvételre jogosult.

A térítési díjat és a tandíjat az igazgató, a szakképzési centrum részeként működő szakképző intézmény esetében a kancellár a tanulói jogviszony, illetve a felnőttképzési jogviszony létrejötte előtt állapítja meg és hozza a tanuló, illetve a képzésben részt vevő személy tudomására.

A szakképző intézmény nem szedhet térítési díjat és tandíjat a szakirányú oktatás szakképzési munkaszerződés keretében folyó része után.

**A szakképző intézmény térítési díj ellenében biztosítja**

* a szakképzési törvény 2. § -ban és a 3. §-ban meg nem határozott egyéb foglalkozásokat,
* a nem tanköteles tanulónak, illetve képzésben részt vevő személynek a tanulmányi követelmények nem teljesítése miatt az évfolyam megismétlését és
* az érettségi bizonyítvány megszerzése vagy a tanulói jogviszony, illetve a felnőttképzési jogviszony megszűnése után az érettségi vizsga, továbbá az adott vizsgatárgyból a tanulói jogviszony, illetve a felnőttképzési jogviszony fennállása alatt az érettségi bizonyítvány megszerzése előtti sikertelen érettségi vizsga második vagy további javító- és pótló vizsgáját.

**A szakképző intézmény tandíj ellenében biztosítja**

* a szakképző intézményben a szakmai oktatáshoz nem kapcsolódó képzést, valamint az ezzel összefüggő más szolgáltatást,
* a tanulmányi követelmények nem teljesítése miatt az évfolyam harmadik és további alkalommal történő megismétlését.

Az előre befizetett térítési és tandíjak visszafizetéséről a Szakképzési Centrum kancellári kabinetiroda gazdasági vezetője gondoskodik, ha a tanuló tanulói jogviszonya megszűnik, vagy ha az iskolából hiányzik, vagy ha a térítési díjas foglalkozáson önhibáján kívül nem tud részt venni. Az előre befizetett térítési díj visszafizetéséről a kancellár dönt.

A szakképző intézmény szerzi meg a tulajdonjogát minden olyan, a birtokába került dolognak, amelyet a tanuló állított elő a tanulói jogviszonyából, kollégiumi tagsági viszonyából eredő kötelezettségének teljesítésével összefüggésben, feltéve, hogy az annak elkészítéséhez szükséges anyagi és egyéb feltételeket a szakképző intézmény biztosította.

A tanulót a meghatározott mértékű díjazás illeti meg, ha a szakképző intézmény a tulajdonába került dolog értékesítésével, hasznosításával bevételre tesz szert.

# 8. A tanulók véleménynyilvánításának és rendszeres tájékoztatásának rendje és formái

1. A tanulók az iskola egészének életéről, az iskolai munkatervről, az aktuális tudnivalókról tájékoztatást kapnak az iskola igazgatójától
   * az iskolai diákönkormányzat vezetőségi ülésén legalább félévente
   * a diákközgyűlésen tanévenként legalább egy alkalommal
   * a hirdetőtáblán keresztül folyamatosan
   * az osztályfőnököktől folyamatosan.
2. A tanulót, a tanuló szüleit a tanuló fejlődéséről, egyéni haladásáról a nevelők szóban, az ellenőrző könyvön és e-naplón keresztül írásban folyamatosan tájékoztatják. Az osztályzatok bejegyzése az értesítő könyvbe (ellenőrzőbe) a tanuló feladata. A bejegyzéseket a szülőnek havonta alá kell írnia.
3. A tanuló félévi osztályzatairól az iskola az elektronikus napló alkalmazása esetén is köteles az értesítő (ellenőrző) útján, az osztályfőnök aláírásával és az iskola körbélyegzőjének lenyomatával ellátott írásbeli tájékoztatást adni (EMMI 100.§ (4)).
4. A tanulók a jogszabályokban, valamint az iskola belső szabályzataiban biztosított jogaiknak az érvényesítése érdekében – szóban vagy írásban, közvetlenül vagy választott képviselőik, tisztségviselők útján – az iskola igazgatóságához, az osztályfőnökükhöz, az iskola nevelőihez, a diákönkormányzathoz vagy a képzési tanácshoz, szülői munkaközösséghez fordulhatnak.
5. A kiskorú tanulók törvényes képviselőit az iskola egészének életéről, az iskolai munkatervről, az aktuális feladatokról
   * + - az iskola igazgatója a szülői szervezet (közösség) ülésén minden félév elején,
       - az osztályfőnökök az osztályok szülői értekezletein tájékoztatják.
6. A kiskorú tanulók törvényes képviselőit a nevelők a tanulók egyéni haladásáról az alábbi módon tájékoztatják
   * + szóban:
       - a szülői értekezleteken,
       - a nevelők fogadóóráin,
       - a tanuló értékelésére összehívott megbeszéléseken;
     + írásban az ellenőrző könyvben és e-naplóban.
7. A kiskorú tanulók törvényes képviselői a saját és a tanulók – a jogszabályokban, valamint az iskola belső szabályzataiban biztosított – jogainak az érvényesítése érdekében szóban vagy írásban, közvetlenül vagy választott képviselőik, tisztségviselők útján az iskola igazgatóságához, az adott ügyben érintett tanuló osztályfőnökéhez, az iskola nevelőihez, a diákönkormányzathoz vagy az iskolaszékhez, szülői munkaközösséghez fordulhatnak.

**Hivatalos ügyek intézése**

1. Tanítási időben a tanulói és tanári hivatalos ügyek intézésére a nagyszünetben, az iskola titkárságain 9.25 és 9.45 óra között, illetve a tanítási órák után hétfőtől csütörtökig 15.00 óráig, pénteki munkanapon 13.30 óráig van lehetőség.
2. A tanítási szünetekben a hivatalos ügyek intézésére az iskola külön ügyeleti rend szerint tart nyitva. A kiskorú tanuló törvényes képviselőjének és a tanulók az ügyeleti rendről hirdetés útján szerezhetnek tudomást.
3. A kiskorú tanuló törvényes képviselőjének részére ügyfélfogadás hétfőtől csütörtökig 7.30 és 15.00 óra között az iskola titkárságán van. A tanárok fogadóórát az éves munkarend szerinti napokon 16.00 és 17.00 óra között, továbbá a kiskorú tanuló törvényes képviselőjei értekezleteken, valamint előre egyeztetett időpontokban tartanak.

# 9. A tanulók jutalmazása

**A tanulók jutalmazásának elvei**

A tanulót, aki tanulmányi munkáját képességeihez mérten kiemelkedően végzi, aki kitartó szorgalmat vagy példamutató magatartást tanúsít, hozzájárul az iskola jó hírnevének megőrzéséhez és növeléséhez, az iskola dicséretben részesíti, illetve jutalmazza. Az iskola jutalmazza azt a tanulót, aki:

* az ÁSZTV-n, OKTV-n és OSZTV-n , SZKTV-n és tantárgyi versenyeken eredményesen vesz részt,
* az országos vagy nemzetközi jelentőségű eseményeken kiemelkedően teljesít
* kulturális tevékenységet folytat,
* kimagasló sportteljesítményt ér el,
* a közösség életében tartósan jó szervező és irányító tevékenységet végez.

A kiemelkedő eredménnyel végzett együttes munkát, a példamutatóan egységes helytállást tanúsító közösséget csoportos dicséretben és jutalomban lehet részesíteni.

**A jutalmazás formái:**

1. Az iskolában elismerésként a következő írásos dicséretek adhatók:
   * oktatói,
   * osztályfőnöki,
   * igazgatói,
   * oktatói testületi.

Az egész évben kiemelkedő munkát végzett tanulók tantárgyi, szorgalmi és magatartási dicséretét a bizonyítványba és a törzslapra kell bevezetni. Ezek a tanulók a tanév végén könyvvel és oklevéllel, anyagi elismeréssel jutalmazhatók. A jutalmak odaítéléséről az oktatók és az osztályközösség javaslatának meghallgatása után a nevelőtestület dönt.

1. A tanuló, akinek intézményi szinten is kiemelkedő a teljesítménye (tanulmányi, kulturális versenyek győztese, az év tanulója, az iskoláért végzett kiemelkedő társadalmi munka részese), jutalmát a tanévzáró ünnepélyen az iskola közössége előtt veszi át. A jutalmazásokat az intézmény honlapján és az iskolarádióban ki kell hirdetni.

# 10. Fegyelmező intézkedések formái és alkalmazásának elvei

Ha a tanuló a kötelességeit vétkesen és súlyosan megszegi, fegyelmi eljárás alapján, írásbeli határozattal fegyelmi büntetésben részesíthető. A fegyelmi eljárás lefolytatását megelőző egyeztető eljárás szabályozása 20/2012. (VIII.31.) EMMI rendelet 53.§ (2) alapján az SZMSZ-ben található.

**Fegyelmező intézkedések**

Az a tanuló, aki a házirendet, az iskolai munkarenddel kapcsolatos kötelezettségeit szándékosan megszegi, fegyelmező intézkedésben részesíthető.

A fegyelmező intézkedés a fegyelmi büntetést megelőző nevelési eszköz, alkalmazásakor figyelembe kell venni a tanuló életkori sajátosságait és a terhére rótt kötelességszegés súlyát. A fegyelmező intézkedéseknél kiemelten szabályozzuk a telefonhasználat és a tanórai felszerelésre vonatkozó tanulói kötelezettségeket:

* + A telefon kikapcsolt állapotban van a tanóra közben. Ha a tanuló telefonhasználattal megzavarja a tanórát, a szaktanár azt némított állapotban a tanári asztalra teteti és oktatói figyelmeztetést ad, ezt jelzi az osztályfőnöknek, aki az elektronikus naplóban ezt rögzíti. Ha a zavaró magatartás ismételten előfordul, az órát tartó oktató ezt ismételten jelzi az osztályfőnöknek, aki a soron következő fegyelmező intézkedést adja az érintett diáknak.
  + Ha a tanulónak nincs felszerelése, az oktató ezt az elektronikus naplóban jelezni köteles. Visszatérő felszereléshiányból adódó probléma esetén a tanuló fegyelmező intézkedésben részesülhet.

A fegyelmező intézkedések a következők lehetnek:

* oktatói figyelmeztetés,
* osztályfőnöki figyelmeztetés,
* osztályfőnöki intés,
* osztályfőnöki megrovás,
* igazgatói figyelmeztetés,
* igazgatói intés,
* igazgatói megrovás.

**Fegyelmi büntetések:**

1. Ha a tanuló a kötelességeit vétkesen és súlyosan megszegi, fegyelmi eljárás alapján, írásbeli határozattal fegyelmi büntetésben részesíthető. A fegyelmi eljárás lefolytatásának alapvető szabályait a nemzeti köznevelésről szóló a szakképzésről szóló 2019. év LXXX. Törvény 65.§-a, A szakképzésről szóló törvény végrehajtásáról szóló 12/2020. (II. 7.) Korm. rendeletének 196.§-214.§ és a 20/2012. (VIII. 31.) EMMI rendelet 53.§ - 61.§ állapítja meg.
2. A fegyelmi büntetés lehet
   1. megrovás
   2. szigorú megrovás
   3. meghatározott kedvezmények, juttatások csökkentése, illetőleg megvonása
   4. áthelyezés másik osztályba, tanulócsoportba vagy szakképző intézménybe
   5. eltiltás az adott iskolában a tanév folytatásától
   6. kizárás az iskolából.
3. Tanköteles tanulóval szemben a 2. e) pontjában meghatározott fegyelmi büntetés, a 2. f) pontjában meghatározott fegyelmi büntetés pedig csak rendkívüli vagy ismétlődő fegyelmi vétség esetén alkalmazható. Ebben az esetben a kiskorú tanuló törvényes képviselője köteles új iskolát keresni a tanulónak. A fegyelmi büntetést hozó szakképző intézmény segítséget nyújt a kiskorú tanuló törvényes képviselőjenek az új szakképző intézmény megtalálásában. Abban az esetben, ha a tanuló más iskolában, történő elhelyezése a kiskorú tanuló törvényes képviselője kezdeményezésére tizenöt napon belül nem oldódik meg, a kormányhivatal hét napon belül köteles másik iskolát kijelölni számára. Abban az esetben, ha az szakképző intézmény a fegyelmi büntetés megállapításáról szóló határozat véglegessé válásától számított nyolc napon belül, a tanulót fogadó iskolától nem kap értesítést arról, hogy a tanuló más iskolában történő elhelyezése a kiskorú tanuló törvényes képviselője kezdeményezésére megtörtént, a fegyelmi büntetést hozó szakképző intézmény három napon belül köteles megkeresni a köznevelési feladatot ellátó hatóságot, amely három munkanapon belül másik, az állami közfeladat-ellátásban résztvevő iskolát, jelöl ki a tanuló számára. Az iskolát úgy kell kijelölni, hogy a tanuló számára a kijelölt intézményben a nevelés-oktatás igénybevétele ne jelentsen aránytalan terhet. A köznevelési feladatokat ellátó hatóság kijelölő határozata azonnal végrehajtható. A 2. d) pontjában szabályozott fegyelmi büntetés akkor alkalmazható, ha az iskola igazgatója a tanuló átvételéről a másik iskola igazgatójával megállapodott. A 2.c) pontjában meghatározott fegyelmi büntetés szociális kedvezményekre és juttatásokra nem vonatkoztatható.  A 2.  *f)*pontjában meghatározott fegyelmi büntetés tanköteles tanuló esetében nem hajtható végre az új tanulói jogviszony viszony létesítéséig.

Eltiltás az adott iskolában a tanév folytatásától fegyelmi büntetés nem tanköteles tanuló esetén nem szabható ki, ha a tanév végi osztályzatokat megállapították. Ez a rendelkezés nem alkalmazható, ha a tanuló a nyári gyakorlat teljesítése során követ el fegyelmi büntetéssel sújtható kötelességszegő magatartást. (20/2012. (VIII. 31.) EMMI rendelet 55.§ (1) bekezdés)

Ha a kizárás az iskolából fegyelmi büntetést megállapító határozat a technikum 12. vagy utolsó évfolyamának vagy a szakképző iskola utolsó szakképzési évfolyamának sikeres elvégzése után válik végrehajthatóvá, a tanuló nem bocsátható érettségire vagy szakmai vizsgára. A tanuló a megkezdett vizsgát nem fejezheti be addig az időpontig, ameddig a kizárás fegyelmi büntetés hatálya alatt áll.(20/2012. (VIII. 31.) EMMI rendelet 55.§ (3) bekezdés)

1. A technikum, a szakképző iskola tanulója ellen folytatott fegyelmi eljárásba, ha a tanuló szakképzési munkaszerződést kötött, be kell vonni a területileg illetékes kamarát.
2. Nem indítható fegyelmi eljárás, ha a kötelezettségszegés óta három hónap már eltelt. Ha a kötelezettségszegés miatt büntető- vagy szabálysértési eljárás indult, és az nem végződött felmentéssel (az indítvány elutasításával), a határidőt a jogerős határozat közlésétől kell számítani (a nemzeti köznevelésről szóló 2011. évi CXC. törvény 58.§(8) bekezdés).
3. A fegyelmi büntetés megállapításánál a tanuló életkorát, értelmi fejlettségét, az elkövetett cselekmény súlyát figyelembe kell venni. A fegyelmi büntetést a nevelőtestület hozza. Az iskolai diákönkormányzat véleményét a fegyelmi eljárás során be kell szerezni.
4. A fegyelmi eljárás megindításáról – az indok megjelölésével – a tanulót és a kiskorú tanuló törvényes képviselőjét értesíteni kell oly módon, hogy az értesítést a tárgyalás előtt legalább nyolc nappal megkapja. A fegyelmi eljárás során a tanulót meg kell hallgatni, és biztosítani kell, hogy álláspontját, védekezését előadja. Ha a meghallgatáskor a tanuló vitatja a terhére rótt kötelességszegést, vagy a tényállás tisztázása egyébként indokolja, tárgyalást kell tartani. A tárgyalásra a tanulót és a kiskorú tanuló törvényes képviselőjét meg kell hívni. Kiskorú tanuló esetén a fegyelmi eljárásba a kiskorú tanuló törvényes képviselőjét minden esetben be kell vonni. A fegyelmi eljárásban a tanulót és a kiskorú tanuló törvényes képviselőjét meghatalmazott is képviselheti. A fegyelmi eljárást – a megindítástól számított 30 napon belül – legfeljebb két tárgyaláson be kell fejezni. A fegyelmi eljárást akkor is meg lehet tartani, ha a tanuló, illetve a kiskorú tanuló törvényes képviselője vagy megbízott ismételt, szabályszerű értesítés ellenére sem jelent meg.

A fegyelmi eljárás megindítása és lefolytatása kötelező, ha a tanuló maga ellen kéri. Kiskorú tanuló esetén e jogot a kiskorú tanuló törvényes képviselője gyakorolja.

1. A tanulóval szemben ugyanazért a kötelességszegésért csak egy fegyelmi büntetés állapítható meg. Ha a kötelességszegés miatt az iskolában és a kollégiumban is helye lenne fegyelmi büntetés megállapításának, a nevelési-oktatási intézmények eltérő megállapodásának hiányában, a fegyelmi büntetést abban a nevelési-oktatási intézményben lehet megállapítani, amelyikben az eljárás előbb indult.
2. A gyakorlati képzés keretében elkövetett kötelességszegésért a fegyelmi eljárást az iskolában kell lefolytatni.
3. A fegyelmi eljárás megindításáról az oktatói testület dönt egyszerű szavazattöbbséggel, ez a hatáskör nem átruházható. A fegyelmi eljárás megindításáról szóló döntésben meg kell jelölni az eljárás tárgyává tett kötelességszegést.
4. Ha a tanuló a fegyelmi eljárás megindítását követően újabb fegyelmi eljárást megalapozó kötelességszegést követ el vagy a korábbi fegyelmi eljárást megalapozó kötelességszegése a fegyelmi eljárás megindítását követően jut az oktatói testület tudomására, az oktatói testület dönthet úgy, hogy ezeket egy fegyelmi eljárásban kell elbírálni.
5. Az oktatói testület a fegyelmi eljárás lefolytatására saját tagjai közül legalább három tagú bizottságot választ (a továbbiakban: fegyelmi bizottság). A fegyelmi bizottság az elnökét saját tagjai közül választja meg. Az elnök jogosult az eljárás során mindazon intézkedések megtételére, döntések meghozatalára, amelyet jogszabály nem utal a fegyelmi bizottság vagy a tantestület hatáskörébe.
6. Végrehajtani csak jogerős fegyelmi határozatot lehet. Ha a végrehajtás elmaradása a többi tanuló jogait súlyosan sértené vagy más elháríthatatlan kárral, veszéllyel járna, az elsőfokú határozat a fellebbezésre tekintet nélkül végrehajtható.

A fegyelmi jogkör gyakorlója a büntetés végrehajtását a tanuló különös méltánylást érdemlő körülményeire és az elkövetett cselekmény súlyára tekintettel legfeljebb hat hónap időtartamra felfüggesztheti.

A fegyelmező intézkedéseket és a fegyelmi büntetéseket a tanuló ellenőrző könyvébe és az e-naplóba kell beírni.

# 11. A törvényes képviselő hozzáférésének módja az elektronikus naplóhoz

Iskolánk a tanulók értékelésének és mulasztásának rögzítésére elektronikus naplót használ. Az elektronikus napló bejegyzéseit a kiskorú tanulók törvényes képviselői egy internetes hálózati kapcsolattal rendelkező számítógép segítségével megtekinthetik. Az elektronikus napló az E-KRÉTA rendszerén alapszik. Az E-KRÉTA rendszere internetes felületen érhető el mindenki számára a [https://bszc-kalocsai.e-kreta.hu](https://bszc-kalocsai.e-kreta.hu/) oldalon. Az intézményünk OM azonosítója: 203028.

A kiskorú tanulók törvényes képviselői – megfelelő jogosultság birtokában: regisztráció és jelszó beírása után – hozzáférhetnek az elektronikus naplóhoz, megnézhetik saját gyermekük érdemjegyeit, osztályzatait, dicséreteit és elmarasztalásait, a mulasztásokat, a mulasztások igazolását, illetve a tanuló iskolai életéhez kapcsolódó különböző bejegyzéseket.

A kiskorú tanulók törvényes képviselői számára az intézményi adminisztrátor biztosítja a belépéshez szükséges felhasználói nevet és jelszót. A jelszó a felhasználó által a belépést követően módosítható. A jelszónak tartalmaznia kell kis- és nagybetűt és számot is, minimális hosszúsága 8 karakter.

Az intézménybe beiratkozott diákok gondviselői legkésőbb az első szülői értekezlet alkalmával személyesen kapják meg a belépéshez szükséges adatokat. Azon gondviselők, akik beiratkozáskor megadták email címüket, a belépéshez szükséges adatokat emailben is megkapják.

Az elektronikus naplót a pedagógusok, a kiskorú tanulók törvényes képviselői egymás közötti értesítések, üzenetek küldésére is használhatják. Abban az esetben, ha a szülő az osztályfőnöknek írásban jelzi, hogy nem tudja használni az e-naplót, a kiskorú tanulók törvényes képviselői tájékoztatása való kapcsolattartás ellenőrző könyvön keresztül írásban történik.

# 12. A tanulók munkarendje, a foglalkozások rendje, a szünetek időtartama, a csengetési rend

A szakképző intézményben

*a)*a tanév szeptember elsejétől a következő év augusztus hónapjának utolsó napjáig,

*b)*a tanítási év - az érettségi vizsga, illetve a szakmai vizsga évét kivéve - szeptember első munkanapjától a következő év június tizenhatodikát megelőző utolsó munkanapig tart. A szakképző intézmény azon évfolyamain, amelyeken közismereti oktatás nem folyik, a szakképzés a tanév és a tanítási év rendjére tekintet nélkül is megkezdhető.

A szakképző intézményben a tanév rendje megegyezik az oktatásért felelős miniszter által a köznevelési intézmények tekintetében rendeletben megállapítottakkal. A szakképző intézmény ez alapján éves munkatervet készít.

1. A tanítási év - azokon az évfolyamokon, amelyeken közismereti oktatás is folyik - ötnapos tanítási hetekből áll, a szombat, a vasárnap és a munkaszüneti nap pedig tanítás nélküli pihenőnap. Ha a törvény eltérően nem rendelkezik, a tanulónak - a tanév rendjében meghatározottak szerint - a tanítási évben legalább három alkalommal, legkevesebb hat egybefüggő napból álló tanítási szünetet és a Kormány rendeletében meghatározott esetben rendkívüli szünetet, a tanítási év utolsó napját követően a tanév végéig terjedő időszakban pedig legalább harminc egybefüggő napból álló nyári szünetet kell biztosítani. Az oktatói testület tanítási szünetet rendelhet el iskolai rendezvény idejére vagy egyéb okból tanévenként a kormányrendeletben meghatározott számú tanítási napra.
2. Az elméleti oktatás általában délelőtt folyik. A nem minden tanulót érintő foglalkozások (pl. emelt szintű és középszintű érettségi vizsgára felkészítő foglalkozás, szakkörök, sportkörök, habilitációs, rehabilitációs, fejlesztő és felzárkóztató foglalkozások, mentorfoglalkozások) általában délutánra szerveződnek. A foglalkozásokról a szakképző intézmény szakmai programja rendelkezik.
3. A levelező, esti munkarendű képzésben az oktatás délután történik.
4. Az iskolai tanműhelyben a csoportok számának függvényében délelőtt és délután is megszervezhető a gyakorlati foglalkozás.
5. Az iskola épületei szorgalmi időben hétfőtől péntekig 7.00 órától 17.00 óráig, a levelező és esti munkarend szerinti tanítási napokon 7.00-21.00 óra közötti időben, kivétel a sportcsarnok, amely 7.00 órától 21.00 óráig tart nyitva. Az iskola igazgatójával történt előzetes egyeztetés alapján az épület ettől eltérő időpontban, illetve szombaton és vasárnap is nyitva tartható. Az iskolai könyvtár az ajtaján kifüggesztett rend szerint tart nyitva.
6. Az iskolában a délelőtti tanítás, a tanműhelyben a délelőtti foglalkozás 7.45-kor, a délutáni 14.30-kor kezdődik. Ha a gyakorlati képzés nem az iskolában folyik, a tanuló munkarendje igazodik a gyakorlati képzést folytató munkarendjéhez (az összefüggő szakmai gyakorlat ideje alatt is).
7. A tanórán kívüli foglalkozások délután 14.30 és 17.00 óra közötti időben kerülnek meg-szervezésre.
8. A tanítási nap kezdetekor az elméleti oktatásra legalább 10 perccel annak kezdete előtt, a gyakorlati oktatásra legalább 15 perccel annak kezdete előtt kell megjelenni az oktatás helyszínén, és a foglalkozásra elő kell készülni.
9. A tanítási órák időtartama 45 perc. Iskolai program miatt 35 perces rövidített órák is szervezhetők alkalomszerűen. A felnőttek oktatásában esti munkarendben a tanórák 40 percesek.
10. Az iskolában a tanítási órák és az óraközi szünetek rendjét az 1. , a 2. és a 3. sz. melléklet tartalmazza.
11. A tanuló tanítási órák és a szünetek alatt csak a kiskorú tanuló törvényes képviselője személyes vagy írásbeli kérésére az igazgató, vagy annak megbízottja engedélyével hagyhatja el az iskola épületét. Rendkívüli esetben - kiskorú tanuló törvényes képviselőjének kérése hiányában - az iskola elhagyását csak az iskola igazgatója vagy helyettesei engedélyezhetik.
12. Osztálykirándulás osztályonként évente legfeljebb egy tanítási napra szervezhető.
13. Az osztálykirándulás költségeinek vállalásához a kiskorú tanuló törvényes képviselőjének előzetes írásbeli nyilatkozata szükséges.

# 13. Tantárgyválasztással, annak módosításával kapcsolatos eljárások

Az iskola a tanulók számára a szakmai programban meghatározott foglalkozásokat szervezi meg.

A helyi tanterv megnevezi, melyek a választható tantárgyak, melyik évfolyamon, milyen óraszámban, egyénileg vagy tanulócsoport szintjén kell tanítani, és azt is, hogyan módosítja ez az óratervet, illetve a tantárgyi tartalmakat.

Az igazgató minden év április 30-ig elkészíti és közzéteszi a tájékoztatót azokról a tantárgyakról, amelyek közül a tanulók választhatnak. Ugyanekkor tájékoztat továbbá a felkészítés szintjéről is.

A tájékoztató tartalmazza, hogy a tantárgyat előreláthatóan melyik pedagógus fogja oktatni.

A tanulói részvétel szempontjából a tanítási óra lehet kötelező és szabadon választható tanítási óra.

A helyi tanterv határozza meg, melyek azok a kötelező tanítási órák, amelyeken adott évfolyam adott osztályának valamennyi tanulója köteles részt venni, illetve melyek azok a kötelező tanítási órák, amelyeken a tanulónak a választásra felkínált tantárgyak közül kötelezően választva, a helyi tantervben meghatározott óraszámban részt kell vennie.

A szabadon választott tanórai foglalkozást az értékelés és minősítés, a mulasztás, továbbá a magasabb évfolyamra lépés szempontjából úgy kell tekinteni, mint a kötelező tanítási órát. A szülőnek, továbbá a tanulónak írásban nyilatkoznia kell arról, hogy a szabadon választott tanítási órákra történő jelentkezés jogkövetkezményeit tudomásul vette.

A tanuló május 20-áig adhatja le a tantárgy és a felkészülési szint megválasztásával kapcsolatos döntését. Kiskorú tanuló esetén a tantárgyválasztás jogát a szülő gyakorolja.

A tanuló az igazgató engedélyével módosíthatja választását. A tanulót e jogáról írásban tájékoztatni kell.

Ha a tanuló iskolakezdés vagy iskolaváltás miatt nem tud élni a választási jogával, kérelmének elbírálása előtt egyezteti elképzeléseit a középiskola igazgatójával vagy az igazgató által kijelölt pedagógussal.

Választható foglalkozások típusa:

* emelt- és középszintű érettségire felkészítő foglalkozások,
* mentorfoglalkozások,
* tehetséggondozó, habilitációs, rehabilitációs, fejlesztő, felzárkóztató és egyéni foglalkozások,
* iskolai sportkör,
* szakkörök,
* versenyek, vetélkedők, bemutatók,
* kirándulások,
* múzeumi, kiállítási, könyvtári és művészeti előadáshoz kapcsolódó foglalkozások
* szabadidős foglalkozások,
* iskolai könyvtári foglalkozások.

1. A szakképző intézmény a tehetség kibontakoztatására a hátrányos helyzetű tanulók, illetve a képzésben részt vevő személyek felzárkóztatására osztályonként legalább heti egy alkalommal, a BTMN-es tanulók számára differenciált fejlesztést biztosít.
2. A szociális helyzetből eredő hátrányok ellensúlyozása céljából képességkibontakoztató felkészítésben vehet részt az a tanuló, aki hátrányos helyzetűnek minősül vagy nem hátrányos helyzetű, de jogosult gyermekvédelmi kedvezményre.
3. Az intézmény képességkibontakoztató felkészítést vagy integrációs felkészítést szervez, amelynek keretei között a tanuló egyéni képességének, tehetségének kibontakoztatása, fejlődésének elősegítése, a tanuló tanulási, továbbtanulási esélyének kiegyenlítése folyik.
4. A tanórán kívüli foglalkozásokra való tanulói jelentkezés – a habilitációs, valamint a rehabilitációs foglalkozások kivételével – önkéntes.
5. A habilitációs és rehabilitációs foglalkozáson szakértői vélemény alapján kötelező a tanulók részvétele.
6. A felzárkóztató foglalkozásra a tanulókat képességeik, tanulmányi eredményeik alapján a szaktanárok jelölik ki. A tanulók részvétele a felzárkóztató foglalkozásokon kötelező.
7. A tanórán kívüli foglalkozásokról történő távolmaradást is igazolni kell.

# Az intézmény helyiségei, berendezési tárgyai, eszközei és az intézményhez tartozó területek használatának rendje

1. Az iskola valamennyi tanulójának joga az iskola oktatási és nevelési célra kialakított összes helyiségének és létesítmények rendeltetésszerű és ingyenes használata az órarend szerinti tanítási időben, a tanítás nélküli foglalkozásokon indokolt esetben tanári felügyelettel.

Az oktatás céljára szolgáló helyiségek:

* tantermek, szaktantermek, tanműhelyek, tornaterem, könyvtár.

Kapcsolódó helyiségek:

* öltözők, szertárak, tanári kabinetek, orvosi rendelő, díszterem, digitális közösségi alkotóműhely

1. Az egyes szaktantermekre, tanműhelyekre, létesítményekre vonatkozó használati rendet valamennyi használó köteles betartani.

A számítógéptermeknek, a médiateremnek, a nyelvi laboratóriumnak, tanműhelyeknek és a könyvtárnak külön rendje van. Ezt az adott helyen ki kell függeszteni! A szaktanárok feladata, hogy a helyi rendet a tanulókkal az első tanítási órán megismertessék.

Az iskola számítógépes terme a tanítási időn kívül a megadott időpontokban felnőtt felügyelete mellett vehető igénybe az alábbi célokra:

* + internet,
  + levelezés,
  + házi feladat elkészítése,
  + felkészülés a tanítási órákra.

Az iskolai könyvtár tagja lehet az iskola valamennyi diákja, oktatóra és nem oktató dolgozója.

1. Az iskola épületét, helyiségeit, berendezéseit, eszközeit rendeltetésüknek megfelelően kell használni. A használók felelősek:
   * az iskola tulajdonának megóvásáért, védelméért
   * az iskola rendjének, tisztaságának megőrzéséért
   * a tűz- és balesetvédelmi, valamint a munkavédelmi szabályok betartásáért,
   * az iskola szervezeti és működési szabályzatában, valamint a házirendben megfogalmazott előírások betartásáért.
2. Minden tanuló feladata, hogy az iskola rendjére, tisztaságára vigyázzon, ne szemeteljen, erre társait is figyelmeztesse, maga és társai után az iskola udvarán és helyiségeiben rendet hagyjon.
3. A gyakorlati foglalkozásokon a tanulók az adott üzem /munkahely/ munkarendjét kötelesek betartani.
4. Az iskolában az alábbi tanulói felelősök működnek:
   * osztályonként hetes vagy hetesek
   * tanulói ügyeletesek, akik az oktató ügyeletesi munkáját segítik.
5. A hetesek megbízása egy hétre szól.

* gondoskodnak a tanterem előkészítéséről a tanórákra (tiszta tábla, kréta, szemléltetőeszköz)
* a szünetben a termet kiszellőztetik
* az óra kezdetén az oktató megérkezéséig felügyelnek az osztály rendjére, a fegyelmezetlen tanulókat figyelmeztetik
* az órát tartó nevelőnek az óra elején jelentik a hiányzó tanulókat
* ha az órát tartó nevelő a becsengetést követő 5 percen belül nem jelenik meg, jelentik az igazgatóságnak
* az óra végén (csoportbontó termekben is), valamint a tanítás végén ellenőrzik az osztály rendjét, tisztaságát, szükség esetén kitakarítanak, kiürítik a szemétkosarakat, ellenőrzik az ablakok zártságát, távozáskor leoltják a villanyt, letörlik a táblát, felrakják a székeket.

A hetesek munkáját az osztályfőnök irányítja.

1. 11. vagy a 12. osztályos tanulók a tanítás után és az óraközi szünetekben tanulói ügyeletet látnak el. A tanulói ügyelet beosztását az osztályfőnökök készítik el, tevékenységüket az ügyeletes tanárok felügyelete mellett végzik. A tanulói ügyeletesek segítik a nevelők munkáját: felügyelnek az épület rendjére, a tanítási nap végén ellenőrzik az osztálytermek tisztaságát, az ablakok zártságát, a világítás kikapcsolt állapotát.
2. Az egyes tanórán kívüli iskolai rendezvények előkészítésében, lebonyolításában a rendezvény megszervezéséért felelős tanulóközösség tagjainak közre kell működniük.

# Iskolai, vagy iskola által szervezett intézményen kívüli rendezvényeken az elvárt magatartás, iskolai egyenruha használatának rendje

1. Az iskola területén is be kell tartani a társadalmi együttélés elfogadott normáit.
2. Tanítási órák előtt, illetve tanórák közti szünetekben a tanulók a kulturált magatartás szabályait betartva az osztálytermekben maradhatnak.
3. Csöngetéskor a tanulók fegyelmezetten várják az oktatót az osztályteremben, illetve a szaktanterem előtt. Ha az oktató 5 percet késik az óráról, akkor a hetes, vagy az osztályfőnök által kijelölt tanuló ezt jelezze az igazgatóságon.
4. A tanterembe belépő oktatót vagy más látogatót a tanulók felállással köszöntik.
5. Iskolai foglalkozásokon a tanuló ápoltan, tiszta ruhában, kulturált külsővel, a helyhez, az alkalomhoz illő, az időjárásnak megfelelő öltözékben, a gyakorlatokon munkaruhában és a munka jellegének megfelelő lábbeliben köteles megjelenni. Ékszer és szépítőszerek használata mértéktartó módon engedélyezett, ha az intézményben folyó munkát nem zavarja.
6. Állami és iskolai ünnepnapokon az ünnepi ruha kötelező. Ünnepi viselet lányoknak: legalább combközépig érő sötét szoknya, vagy sötét szövetnadrág, fehér blúz; fiúknak: sötét szövetnadrág és fehér ing. Ha az előírt öltözettől a tanuló öltözködése nagymértékben eltér, kirívó, osztályfőnöki figyelmeztetést kaphat. Egyéb iskolai rendezvényeken megengedett az ízléses utcai ruha.
7. A kötelező iskolai rendezvényekről való távolmaradást csak igazgató előzetesen engedélyezhet írásbeli kiskorú tanuló törvényes képviselőjei kérelemre. Ha engedély nélkül, önhibájából marad távol a tanuló, és távolmaradását hitelt érdemlően nem igazolja, igazgatói figyelmeztetésben részesül.
8. A tornaterem küzdőterére belépni csak tornacipőben lehet.
9. Amennyiben a tanulók közlekedési eszközzel érkeznek, azok tárolására csak a kijelölt helyet szabad használni.
10. A nemdohányzók védelméről és a dohánytermékek fogyasztásának, forgalmazásának egyes szabályairól szóló 1999. évi XLII. törvény értelmében tilos a közoktatási intézmény területén a dohányzás. Nem szabad dohányozni az intézmény bejáratától számított 5 méteren belül sem. A dohányzási tilalom vonatkozik az iskola területén kívül a gyakorlóhelyre, a kollégium területére, az iskolai élet különböző helyszínei közötti közlekedésre, valamint az iskola által szervezett iskolán kívül sorra kerülő iskolai rendezvényekre.
11. A törvény alapján, már az első szabályszegés esetén is az iskola fegyelmező intézkedést kezdeményez a dohányzó tanulóval szemben.
12. A tanuló kötelessége, hogy védje saját és társai egészségét, éppen ezért az iskola területén, a gyakorlóhelyeken, a kollégium területén, az iskolai élet különböző helyszínei közötti közlekedéskor, továbbá az iskola által az iskolán kívül szervezett rendezvényeken tilos az alkohol- és a kábítószerfogyasztás és azok árusítása.
13. Tilos az iskolában és környékén mindenfajta szerencsejáték űzése és árusítása.
14. Az iskolában hang-, kép- és videoanyag csak a másik fél előzetes hozzájárulásával készülhet. Az iskolához köthető hang-, kép- és videoanyag terjesztéséhez, interneten való közzétételéhez igazgatói engedély szükséges.
15. Diák óraközi szünetekben az intézményi telephelyek között kizárólag pedagógus kíséretében, gyalogosan közlekedhet.

# Zárórendelkezések

A szakképző intézmény házirendjét, továbbá azok módosítását az oktatói testület a fenntartó, a szakképzési centrum részeként működő szakképző intézmény esetében a főigazgató és a kancellár egyetértésével fogadja el, az egyházi jogi személy, illetve a vallási egyesület által alapított, illetve fenntartott szakképző intézmény esetében a fenntartó jóváhagyásával válik érvényessé.

A szakképző intézmény házirendjének elfogadása és módosítása előtt ki kell kérni a képzési tanács és a diákönkormányzat véleményét. A szakképző intézmény házirendje nyilvános.

**A Házirend hatálybalépése**

A Házirend 2021. év augusztus hó 31. napján az oktatói testület általi elfogadásával lép hatályba, és visszavonásig érvényes.

A felülvizsgált házirend hatálybalépésével egyidejűleg érvényét veszti a 2020. év augusztus hó 31. napján készített (előző) Házirend.

**Az Házirend felülvizsgálata**

A Házirend felülvizsgálatára jogszabályi előírás alapján, illetve jogszabályváltozás esetén kerül sor, vagy ha módosítását kezdeményezi a szakképző intézmény fenntartója, oktatói testülete, a diákönkormányzat, a képzési tanács, a szülői szervezet. A kezdeményezést és a javasolt módosítást az igazgatóhoz kell beterjeszteni.

A Házirend módosítási eljárása megegyezik megalkotásának szabályaival.

Kelt: Kalocsa, 2021. év augusztus hónap 31. nap

.............................................

igazgató

P.H.

# 1. számú melléklet

###### A tanórák rendje

|  |  |
| --- | --- |
| 1. óra | 07.45 – 08.30 |
| 2. óra | 08.40 – 09.25 |
| 3. óra | 09.45 – 10.30 |
| 4. óra | 10.40 – 11.25 |
| 5. óra | 11.35 – 12.20 |
| 6. óra | 12.30 – 13.15 |
| 7. óra | 13.20 – 14.05 |
| Ebédszünet | |
| 8. óra | 14.30 – 15.15 |
| 9. óra | 15.20 – 16.05 |

# 2. számú melléklet

###### A rövidített órák rendje

|  |  |
| --- | --- |
| 1. óra | 07.45 - 08.20 |
| 2. óra | 08.30 – 09.05 |
| 3. óra | 09.15 – 09.50 |
| 4. óra | 10.00 – 10.35 |
| 5. óra | 10.45 – 11.20 |
| 6. óra | 11.30 – 12.05 |
| 7. óra | 12.15 – 12.50 |
| 8. óra | 12.55 – 13.30 |

# 3. számú melléklet

**Felnőttoktatás levelező és esti munkarend szerinti tanórák rendje**

|  |  |
| --- | --- |
| Du.1. óra | 14.15 – 14.55 |
| Du.2. óra | 15.00 – 15.40 |
| Du.3. óra | 15.50 – 16.30 |
| Du.4. óra | 16.35 – 17.15 |
| Du.5. óra | 17.25 – 18.05 |
| Du.6. óra | 18.10 – 18.50 |
| Du.7. óra | 19.00 – 19.40 |
| Du. 8. óra | 19.45 – 20.25 |